
     Republika Hrvatska
 Općinski sud u Bjelovaru
Stalna služba u Garešnici
        Prekršajni odjel
Broj: Pp-853/2026-7


U    I M E    R E P U B L I K E    H R V A T S K E

P R E S U D A


Općinski sud u Bjelovaru, Stalna služba u Garešnici, po sutkinji ovoga suda Ranki Mikelić uz sudjelovanje zapisničarke Vlatke Bertić, u prekršajnom predmetu protiv okrivljenika Saše Sahiti s prebivalištem Veliki Grđevac, Kralja Zvonimira 3, s boravištem Veliki Grđevac, Franciškovićeva 137, postupajući po optužnom prijedlogu Policijske postaje Grubišno Polje Klasa: 211-07/26-5/6694, Urbroj: 511-02-09-26-1, od 16. ožujka 2026., radi prekršaja iz članka 24. kažnjivo po članku 24. Zakona o zaštiti od nasilja u obitelji (Narodne novine Republike Hrvatske broj 70/2017, 126/2019, 84/2021, 114/2022, 36/2024), nadležan temeljem članka 94. Prekršajnog zakona (Narodne novine Republike Hrvatske broj 107/2007, 39/2013, 157/2013, 110/2015, 70/2017, 118/2018, 114/2022), nakon održane glavne javne usmene rasprave 04. kolovoza 2026. u prisutnosti okrivljenika, na ročištu za objavu i izricanje presude 07. kolovoza 2026.


p r e s u d i o    j e


okrivljenik Saša Sahiti, OIB: 83811479837, sin Ibrahima Sahiti i Ivke Kožulić djev. Kožulić, rođen 23.02.1985. u Bjelovaru, s prebivalištem Veliki Grđevac, Kralja Zvonimira 3, s boravištem Veliki Grđevac, Franciškovićeva 137, po narodnosti Hrvat, državljanin Republike Hrvatske, pismen, po zanimanju soboslikar, zaposlen, ne zna kolika su mu mjesečna primanja, ne posjeduje nekretnine, bez imovine, neoženjen, nema djece, pravomoćno prekršajno kažnjavan odlukom Općinskog suda u Bjelovaru broj: Pp-1699/2024 od 14.11.2024., pravomoćno 19.12.2024., zbog prekršaja iz članka 22. stavak 5. točka 1. Zakona o zaštiti od nasilja u obitelji, kazneno neosuđivan, ne vodi se drugi prekršajni, niti kazneni postupak,


k r i v    j e


što se nije u roku od 15 dana od dana 09. siječnja 2025. godine, odnosno najkasnije do dana 31. siječnja 2026. godine u točno neutvrđeno vrijeme, odazvao na izvršenje zaštitne mjere liječenja od ovisnosti o alkoholu na Odjel za psihijatriju Opće bolnice „Dr. Anđelko Višić“, Bjelovar, određene pravomoćnom presudom Općinskog suda u Bjelovaru, Stalna služba u Pakracu, broj: Pp-1699/2024-21 od 14. studenog 2024., pravomoćna 19. prosinca 2024. i izvršna 20. prosinca 2024. godine, na koju je upućen u postupku izvršenja u spisu predmeta Ikp-1558/2024, dopisom od 09. siječnja 2025., a koji je primio 16. siječnja 2025. godine,

dakle, nije postupao u skladu s izrečenom zaštitnom mjerom liječenja od ovisnosti od alkohola u trajanju od jedne godine izrečenom presudom Općinskog suda u Bjelovaru, Stalna služba u Pakracu, broj: Pp-1699/2024-21 od 14. studenog 2024., a koja je pravomoćna 19. prosinca 2024,. godine,

čime je počinio prekršaj iz članka 24. kažnjivo po članku 24. Zakona o zaštiti od nasilja u obitelji,

te mu se temeljem istih zakonskih odredbi


i z r i č e

novčana kazna u iznosu od 500,00 EUR (pet stotina eura).


Temeljem članka 139. stavak 3. Prekršajnog zakona okrivljenik je dužan snositi paušalne troškove prekršajnog postupka u iznosu od 50,00 EUR (pedeset eura).

Okrivljenik je dužan novčanu kaznu i troškove postupka platiti u roku od 60 (šezdeset) dana po pravomoćnosti presude.

Ukoliko okrivljenik plati u roku od 60 dana 2/3 novčane kazne, ista će se smatrati u cijelosti plaćenom, a ukoliko ne plati cjelokupnu novčanu kaznu, ista će se prisilno naplatiti, a ukoliko se ne uspije prisilno naplatiti u roku od 2 (dvije) godine, ista će se zamijeniti radom za opće dobro na zahtjev i uz suglasnost okrivljenika ili kaznom zatvora u trajanju od 13 (trinaest) dana.

Ukoliko okrivljenik troškove postupka ne plati u ostavljenom roku, isti će se prisilno naplatiti u roku od 5 (pet) godina.


Obrazloženje


1. Ovlašteni tužitelj Policijska postaja Grubišno Polje podnijela je protiv okrivljenika Saše Sahiti s prebivalištem Veliki Grđevac, Kralja Zvonimira 3, s boravištem Veliki Grđevac, Franciškovićeva 137, optužni prijedlog Klasa: 211-07/26-5/6694, Urbroj: 511-02-09-26-1, od 16. ožujka 2026., radi prekršaja iz članka 24. kažnjivo po članku 24. Zakona o zaštiti od nasilja u obitelji.

2. Ovlašteni tužitelj dostavio je sudu optužni prijedlog (strana spisa 1-4), presudu ovog suda (strana spisa 5-10), obavijest počinitelju prekršaja (strana spisa 11), dopis Policijskoj postaji Grubišno Polje (strana spisa 17), dopis Opće bolnice Bjelovar (strana spisa 19).

3. Sud je pribavio izvadak iz prekršajne evidencije Ministarstva pravosuđa, uprave i digitalne transformacije Republike Hrvatske za okrivljenika iz kojeg proizlazi da je okrivljenik pravomoćno prekršajno kažnjavan odlukom Općinskog suda u Bjelovaru broj: Pp-1699/2024 od 14.11.2024., pravomoćno 19.12.2024., zbog prekršaja iz članka 22. stavak 5. točka 1. Zakona o zaštiti od nasilja u obitelji (strana spisa 25-26).

4. Propisno upozoren okrivljenik Saša Sahiti odrekao se prava na branitelja te je iznoseći svoju obranu izjavio da nije primio dopis od suda da se mora prijaviti na liječenje.
Kada mu je sudac predočio da je uvidom u Ikp predmet broj: Pp Ikp-1558/2024 utvrđeno da je primio dopis, isti je odgovorio da on nije primio, da je vjerojatno primila mama. Nije se do sada javljao na liječenje jer nema kako putovati u Bjelovar jer nema niti auto, niti vozački ispit. Više ne pije jer se ne smije zajebavati, a to mu je rekao i direktor iz Komunalca.

5. U završnoj riječi okrivljenik je izjavio da nema kako ići na liječenje jer radi, na liječenje bi mogao ići samo subotom. Molio je sud za blagost pri kažnjavanju.

6.  U Zakonu o zaštiti od nasilja u obitelji  u članku 24. propisano je da će se počinitelj nasilja u obitelji koji ne postupa u skladu s izrečenom zaštitnom mjerom kazniti  za prekršaj novčanom kaznom u iznosu od najmanje 390,00 Eura ili kaznom zatvora od najmanje deset dana.

7. Temeljem ovako provedenog prekršajnog postupka, nakon uvida u cjelokupno stanje spisa predmeta, sud je na nedvojben način utvrdio da se okrivljenik nije u roku od 15 dana od dana 09. siječnja 2025. godine, odnosno najkasnije do dana  31. siječnja 2026. godine u točno neutvrđeno vrijeme, odazvao na izvršenje zaštitne mjere liječenja od ovisnosti o alkoholu na Odjel za psihijatriju Opće bolnice „Dr. Anđelko Višić“, Bjelovar, određene pravomoćnom presudom Općinskog suda u Bjelovaru, Stalna služba u Pakracu, broj: Pp-1699/2024-21 od 14. studenog 2024., pravomoćna 19. prosinca 2024. i izvršna 20. prosinca 2024. godine, na koju je upućen u postupku izvršenja u spisu predmeta Ikp-1558/2024 dopisom od 09. siječnja 2025., a koji je primio 16. siječnja 2025. godine, dakle, nije postupao u skladu s izrečenom zaštitnom mjerom liječenja od ovisnosti od alkohola u trajanju od jedne godine izrečenom presudom Općinskog suda u Bjelovaru, Stalna služba u Pakracu, broj: Pp-1699/2024-21 od 14. studenog 2024., a koja je pravomoćna 19. prosinca 2024,. godine, čime je počinio prekršaj iz članka 24. kažnjivo po članku 24. Zakona o zaštiti od nasilja u obitelji, te ga je oglasio krivim.

8. Za počinjeni prekršaj propisana je novčana kazna u iznosu od najmanje 390,00 EUR ili kazna zatvora od najmanje 10 dana.

9. Odlučujući o prekršajnoj sankciji koju će primijeniti prema okrivljeniku sud je okrivljeniku izrekao novčanu kaznu u iznosu od 500,00 EUR (pet stotina eura), smatrajući da je izrečena novčana kazna primjerena težini počinjenog prekršaja i da će se istom postići svrha kažnjavanja, a pri tome je kao otegotnu okolnost na strani okrivljenika cijenio pravomoćnu prekršajnu kažnjavanost okrivljenika.
10. Temeljem članka 139. stavak 3. Prekršajnog zakona okrivljenik je dužan snositi paušalne troškove prekršajnog postupka u iznosu od 50,00 EUR (pedeset eura), koji su odmjereni razmjerno trajanju i složenosti prekršajnog postupka.

10.1. Okrivljenik je dužan novčanu kaznu i troškove postupka platiti u roku od 60 (šezdeset) dana po pravomoćnosti presude.

10.2. Ukoliko okrivljenik plati u roku od 60 dana 2/3 novčane kazne, ista će se smatrati u cijelosti plaćenom, a ukoliko ne plati cjelokupnu novčanu kaznu, ista će se prisilno naplatiti, a ukoliko se ne uspije prisilno naplatiti u roku od 2 (dvije) godine, ista će se zamijeniti radom za opće dobro na zahtjev i uz suglasnost okrivljenika ili kaznom zatvora u trajanju od 13 (trinaest) dana.

10.3. Ukoliko okrivljenik troškove postupka ne plati u ostavljenom roku, isti će se prisilno naplatiti u roku od 5 (pet) godina.

11. Slijedom naprijed navedenog odlučeno je kao u izreci presude. 


Garešnica, 07. kolovoza 2026.

       Zapisničarka:								        Sutkinja:
    Vlatka Bertić, v.r.								Ranka Mikelić, v.r.



Uputa o pravnom lijeku:
Protiv ove presude ovlašteni tužitelj i okrivljenik imaju pravo žalbe Visokom prekršajnom sudu Republike Hrvatske u Zagrebu, u roku od 8 (osam) dana od dana prijama presude, a putem ove Stalne službe u Garešnici, Vladimira Nazora 22, u dva istovjetna primjera.


Dostaviti:
1. ovlaštenom tužitelju,
2. okrivljeniku Saši Sahiti, na adresu boravišta Veliki Grđevac, Franciškovićeva 137,
3. ovlaštenom tužitelju, nakon pravomoćnosti,
4. Hrvatskom zavodu za socijalni rad, Područni ured Grubišno Polje, nakon
    pravomoćnosti,
5. na izvršenje, nakon izvršnosti,
6. prekršajna evidencija,
7. spis.


Za točnost otpravka - ovlašteni službenik:
                       Vlatka Bertić

